**ОБЩИНСКА ИЗБИРАТЕЛНА КОМИСИЯ – КОСТЕНЕЦ**

**МИ – 29. 10. 2023 г.**

**ПРОТОКОЛ**

**№ 11**

**24. 10. 2023**

Днес, **24.10. 2023** г. от 17:00 ч. се проведе заседание на Общинска избирателна комисия – Костенец, на което **присъстваха**:

**Зам. Председатели:**

Юлиян Одажиян

Зорница Цветкова

Деница Дишова

Капка Кацарова

**Секретар:**

Радка Кайтазова

**Членове:**

Сашка Хаджийска

Борис Петков

Вера Николова

Красимир Донов

Снежана Стайкова

Отсъства: **Председател:** Мая Василева

Заседанието се ръководи от Капка Кацарова – зам. председател на комисията, който след като констатира, че е на лице необходимия кворум за провеждане на заседанието по чл. 85, ал.3 от Изборния кодекс, докладва следния **дневен ред:**

1. Относно искане за заличаване на кандидат за общински съветник от кандидатската листа за общински съветници на ПП „ВЪЗРАЖДАНЕ“.
2. Относно постъпили жалби и сигнали в ОИК Костенец.

Дневният ред беше подложен на гласуване:

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова – ЗА

**Секретар:**

Радка Кайтазова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Дневният ред бе приет с единодушие от присъстващите членове.

1. **По първа точка от дневния ред:**

Проектът на Решение № 61-МИ/24. 10. 2023 г., след проведеното обсъждане беше подложен на гласуване:

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова – ЗА

**Секретар:**

Радка Кайтазова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Решението е прието с единодушие от присъстващите на заседанието и трябва да бъде публикувано по съответния ред със съдържание:

РЕШЕНИЕ  
№ 61-МИ  
Костенец, 24. 10. 2023 г.

ОТНОСНО: Постъпило в ОИК Костенец искане за заличаване на кандидат за общински съветник от кандидатската листа за общински съветници на ПП „Възраждане“ за участие в изборите за общински съветници и за кметове на 29 октомври 2023 г.

В общинска избирателна комисия – Костенец е постъпило писмо с вх. № 77/22.10.23 г., с което ПП „Възраждане“, чрез Румен Пенджуров, упълномощено лице за ПП „Възраждане“, гр. Костенец, заявява, че на извънредно заседание на 21.10.2023 г. ПП „ВЪЗРАЖДАНЕ“ КОСТЕНЕЦ взема решение за оттегляне на г-жа Ирина Георгиева Йорданова – Стойчева, регистрирана в листата им за общински съветници под № 14. В същото писмо упълномощеното лице отправя искане към ОИК да „извърши необходимите действия по заличаването“ на посочения по-горе кандидат за общински съветник.

Към писмото са приложени следните документи:

1. Копие на пълномощно на вносителя.
2. Копие от регистрация на ПП „Възраждане“.
3. Копие от протокол на взетото решение.

Съгласно Изборния кодекс и Решенията на ЦИК за начините, по които партиите и коалициите регистрират, правят промени и заличават кандидати за общински съветници от кандидатските си листи, както и предвидените процедури за служебен отказ от регистрация или заличаване на кандидат за общински съветник, Общинска избирателна комисия Костенец с писмо с изх. № 15/ 23. 10. 2023 г. указа на ПП „Възраждане“ чрез Румен Пенджуров до 24.10.2023 г., 17:00 ч. да докомплектува заявлението на партията, като приложи Декларация-заявление за отказ от Ирина Йорданова – Стойчева.

Към указания срок в комисията не са постъпили необходимите документи, за да бъде уважено заявлението за заличаване.

Предвид изложеното и на основание чл. 87, ал. 1, т. 1

РЕШИ:

Отказва заличаване на Ирина Георгиева Йорданова – Стойчева, с ЕГН…., регистрирана за кандидат за общински съветник от ПП „Възраждане“ при произвеждане на изборите за общински съветници и кметове на 29 октомври 2023 г.

**Решението** на ОИК – Костенец подлежи на оспорване пред ЦИК по реда на чл. 88 от ИК, в 3-дневен срок от публикуването му.

**По втора точка от дневния ред:**

1. Проектът на Решение № 62-МИ/ 24. 10. 2023 г., след проведеното обсъждане беше подложен на гласуване:

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова – ЗА

**Секретар:**

Радка Кайтазова - ЗА

**Членове:**

Сашка Хаджийска - ЗА

Борис Петков - ПРОТИВ

Вера Николова - ЗА

Красимир Донов - ПРОТИВ

Снежана Стайкова - ЗА

Решението е прието с 8 гласа „ЗА“ и трябва да бъде публикувано по съответния ред със съдържание:

РЕШЕНИЕ  
№ 62-МИ  
Костенец, 24. 10. 2023 г.

ОТНОСНО: Постъпила жалба от Юрий Козлов във връзка с нарушение на чл. 182, ал. 2 от ИК

В Общинска избирателна комисия - Костенец е постъпила жалба с вх. № 2/ 23.10.2023 г. в регистъра за жалби и сигнали от Юрий Олегов Козлов – кандидат за кмет на община Костенец от Коалиция „Продължаваме промяната-Демократична България“. Твърди се, че в 17:00 ч. на 22.10.2023 г. на територията на кафенето до спортно-тренировъчен комплекс „Бенковски“, гр. Костенец, е проведено предизборно събрание на ПП ГЕРБ, в което участие са взели кандидатите за кметове на кметства, кандидат за кмет на община и кандидатите за общински съветници. Жалбоподателят счита, че въпросното кафене представлява общинска собственост, поради което е налице нарушение на чл. 182, ал. 1 от ИК. Към жалбата е приложен и снимков материал.

След като се запозна с жалбата и приложенията към нея, ОИК Костенец намира следното:

Съгласно разпоредбата на чл. 87, ал. 1, т. 22 ИК и Решение № 2469-МИ/19.09.2023 г. на Централна избирателна комисия, Общинската избирателна комисия разглежда всички жалби и сигнали за нарушения на изборния процес в съответствие с правомощията си. За да е налице нарушение на забраната по чл. 182, ал. 1 от Изборния кодекс е необходимо да е установено извършването на предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала. В § 1, т. 17 от ДР на ИК е дадена легална дефиниция на „предизборна агитация“, а именно: „призив за подкрепа или за не подкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса“.

Видно от приложените снимки, на нито една от тях не може безспорно да се приеме, че е налице действие, което да представлява призив за подкрепа или за неподкрепа на съответната партия по смисъла на Изборния кодекс. От друга страна, не се вижда и обект (напр. тениска, плакат и др.), който да изпълва легалното определение на това какво е агитационен материал. Предвид че ОИК – Костенец не може да базира заключенията си на вероятни предположения относно това дали едно деяние е призив, жалбата е неоснователна, доколкото не е установено кое действие представлява призив, в какво се изразява то, както и кое/ кои са лицата, извършващи деянието.

Освен това съгласно т.8 от Решение № 2469-МИ на ЦИК, публикацията в социална мрежа, каквато е платформата на Фейсбук, не представлява „медийна услуга“  по смисъла на § 1, т. 15 от ДР на ИК. Същата не може да бъде квалифицирана като директен призив за подкрепа на кандидат, партия, коалиция или инициативен комитет, доколкото представлява съвкупност от снимки, от които не може да се направи извод, че някое от лицата, присъстващи на фотографията, извършва действия, осъществяващи признаците на предизборна агитация.

При така изяснената фактическа обстановка и на основание чл. 87, ал. 1, от ИК, т. 19 от Решение № 2469-МИ на ЦИК, Общинска избирателна комисия Костенец,

**РЕШИ:**

**ОСТАВЯ БЕЗ УВАЖЕНИЕ жалба с вх. 2/ 23.10.2023 г. в регистъра за жалби и сигнали. подадена от Юлий Олегов Козлов – кандидат за кмет на община Костенец от Коалиция „Продължаваме промяната“..**

.

**РЕШЕНИЕТО** на ОИК – Костенец подлежи на оспорване пред ЦИК по реда на чл. 88 ИК, в 3-дневен срок от публикуването му.

1. Проектът на Решение № 63-МИ/ 24. 10. 2023 г., след проведеното обсъждане беше подложен на гласуване:

**Зам. председатели:**

Юлиян Одажиян - ЗА

Зорница Цветкова - ЗА

Деница Дишова - ЗА

Капка Кацарова – ЗА

**Секретар:**

Радка Кайтазова - ЗА

**Членове:**

Сашка Хаджийска - ЗА

Борис Петков - ЗА

Вера Николова - ЗА

Красимир Донов - ЗА

Снежана Стайкова - ЗА

Решението е прието с мнозинство от присъстващите на заседанието и трябва да бъде публикувано по съответния ред със съдържание:

РЕШЕНИЕ  
№ 63-МИ  
Костенец, 24. 10. 2023 г.

ОТНОСНО: постъпил сигнал от Пламен Чолаков във връзка с нарушение на чл. 184, ал.1 от ИК

В Общинска избирателна комисия - Костенец е постъпил сигнал с вх. № 3/ 23.10.2023 г. в регистъра за жалби и сигнали от Пламен Николаев Чолаков – кандидат за кмет на община Костенец от ПП „Бъдеще за родината“. Твърди се, че на вътрешните обезопасителни мрежи на оградата на спортно-тренировъчен комплекс „Бенковски“, гр. Костенец, който е общинска собственост, има поставен агитационен материал на ПП ГЕРБ. Приложен е снимков материал.

Жалбоподателят счита, че билбордът е поставен на по-малко от 50 метра от изборно помещение на секция № 2325 003 в гр. Костенец, която се намира в сградата на стадиона. Поради тази причина приема, че това действие създава предпоставки за нарушение на чл. 184, ал. 1, който гласи:

„Забранява се поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден и до края на гласуването“.

За пълнота следва да се отбележи, че в § 1, т. 17 от ДР на ИК е дадена легална дефиниция на „предизборна агитация“, а именно: „призив за подкрепа или за не подкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса“.

Следва да се отбележи, че забраната за поставянето на агитационни материали на партии, коалиции и инициативни комитети, на разстояние, по-малко от 50 метра от входа на сградата, в която е изборното помещение, се отнася само за такива поставени в изборния ден.

Предвид установената фактическа обстановка и на основание чл. 83, т. 22 от ИК, т. 22 от Решение № 2469-МИ на Централна избирателна комисия, ОИК-Костенец:

**РЕШИ:**

**ИЗПРАЩА за сведение препис от решението на ПП ГЕРБ, както и указва, че съгласно нормата на чл. 184, ал. 1 от ИК поставянето на агитационни материали на партии, коалиции и инициативни комитети в изборните помещения, както и на разстояние, по-малко от 50 метра от входа на сградата, в която е изборното помещение, през изборния ден, е забранено.**

**РЕШЕНИЕТО** на ОИК – Костенец подлежи на оспорване пред ЦИК по реда на чл. 88 от ИК, в 3-дневен срок от публикуването му.

1. Проектът на Решение № 64-МИ/ 24. 10. 2023 г., постъпил сигнал от Пламен Николаев Чолаков във връзка с нарушениена чл.93, ал. 3 от ИК след проведеното обсъждане беше подложен на гласуване:

РЕШЕНИЕ  
№ 64-МИ  
Костенец, 24. 10. 2023 г.

ОТНОСНО: постъпил сигнал от Пламен Николаев Чолаков във връзка с нарушениена чл.93, ал. 3 от ИК.

В Общинска избирателна комисия - Костенец е постъпил сигнал с вх. № 4/ 23.10.2023 г. в регистъра за жалби и сигнали от Пламен Николаев Чолаков – кандидат за кмет на община Костенец от ПП „Бъдеще за родината“. Твърди се, че лицата Емилиана Ангелкова и Ана-Мария Ангелкова назначени за членове на СИК с Решение № 51-МИ/ 28. 09. 2023 г. провеждат предизборна агитация по смисъла на § 1, т. 17 от ДР на ИК. Поради тази причина, счита че с действията си същите са нарушили забраната установена в чл. 93, ал. 3 от ИК, с което опорочават изборния процес. Към сигнала има приложен снимков материал от профил във фейсбук, който се твърди, че е на ПП „ГЕРБ“.

Общинска избирателна комисия счита, че е налице нарушение на чл. 93, ал. 3 доколкото членове на СИК извършват предизборна агитация, което става ясно от приложения снимков материал, на който двете лица позират в шатра на ПП „ГЕРБ“ намираща се в Амфитеатър – Народно читалище „Прогрес 1907“ гр. Костенец на 07. 10. 2023 г.

На база на тази фактическа обстановка, ОИК – Костенец

РЕШИ:

**УСТАНОВЯВА** извършено нарушение от Емилиана Ангелкова и Ана-Мария Ангелкова  на чл. 93 ал. 3 от ИК

**ОПРАВОМОЩАВА**председателя на ОИК – Костенец да състави Акт за установяване на административно нарушение на нарушителя.

**РЕШЕНИЕТО** на ОИК – Костенец подлежи на оспорване пред ЦИК по реда на чл. 88 ИК, в 3-дневен срок от публикуването му.

При проведеното гласуване на предложение за решение

Общинската избирателна комисия не постигна необходимото мнозинство, като от присъстващите в залата 10 членове на комисията „ЗА“ това предложение за решение гласуваха 6 членове: Юлиян Одажиян, Зорница Цветкова, Деница Дишова, Радка Кайтазова, Борис Петков, Красимир Донов, а ПРОТИВ – 4 членове: Капка Кацарова, Сашка Хаджийска Вера Николова и Снежана Стайкова

Предвид изложеното и на основание чл. 87, ал. 1 във връзка с чл. 85, ал. 4, изр. второ от Изборния кодекс, ОИК – Костенец

**Р Е Ш И :**

ПОСТАНОВЯВА решение за отхвърляне по смисъла на чл. 85, ал. 4, изр. второ от Изборния кодекс сигнала за нарушениена чл.93, ал. 3 от ИК.

Решението подлежи на оспорване в тридневен срок от обявяването му пред ЦИК по реда на чл. 88 от ИК.

1. Проектът на Решение № 65-МИ/ 24. 10. 2023 г., относно постъпил сигнал от Стоян Стоянов – кандидат за кмет на с. Пчелин във връзка с нарушениена чл.183,ал. 2 /изречение първо/. след проведеното

обсъждане беше подложен на гласуване:

РЕШЕНИЕ  
№ 65-МИ  
Костенец, 24. 10. 2023 г.

ОТНОСНО: постъпил сигнал от Стоян Стоянов – кандидат за кмет на с. Пчелин във връзка с нарушениена чл.183,ал. 2 /изречение първо/.

В Общинска избирателна комисия - Костенец е постъпил сигнал с вх. № 5/ 24.10.2023 г. в регистъра за жалби и сигнали от Стоян Стоянов – кандидат за кмет на с. Пчелин, който счита, че в нарушение на чл.183, ал. 2, изречение първо от Изборния кодекс на територията на община Костенец са поставени агитационни материали. Твърди, че билбордовете не отговарят на изискванията на горепосочената разпоредба: „Всеки агитационен материал съдържа информация, че купуването и продаването на гласове е престъпление, като информацията заема не по-малко от 10 на сто от лицевата площ на агитационния материали е разположена в обособено поле“.

На приложените снимки се виждат билбордовете на ПП „Бъдеще за родината“ с кандидата за кмет Пламен Николаев Чолаков и кандидатите за общински съветници и липсата на обособено поле с текст „Купуването и продаването на гласове е престъпление“

След запознаване с материалите по сигнала ОИК – Костенец счита, че е налице нарушение на чл. 183, ал. 2 от ИК, поради което:

РЕШИ:

**УСТАНОВЯВА нарушение на чл. 183, ал. 2 от ИК по отношение         на поставени агитационни материали на ПП „Бъдеще за родината“ .**

**УКАЗВА** на кмета на община Костенец да премахне агитационните материали.

**ПРЕПИС**от решението да се изпрати на кмета на община Костенец за сведение и изпълнение.

**РЕШЕНИЕТО** на ОИК – Костенец подлежи на оспорване пред ЦИК по реда на чл. 88 ИК, в 3-дневен срок от публикуването му.

При проведеното гласуване на предложението Общинската избирателна комисия не постигна необходимото мнозинство, като от присъстващите в залата 10 членове на комисията „ЗА“ това предложение за решение гласуваха 4 членове: Деница Дишова, Капка Кацарова, Сашка Хаджийска и Вера Николова, а ПРОТИВ 6 членове: Юлиян Одажиян, Зорница Цветкова, Радка Кайтазова, Борис Петков, Красимир Донов и Снежана Стайкова.

Предвид изложеното и на основание чл. 87, ал. 1 във връзка с чл. 85, ал. 4, изр. второ от Изборния кодекс, ОИК – Костенец

**Р Е Ш И :**

ПОСТАНОВЯВА решение за отхвърляне по смисъла на чл. 85, ал. 4, изр. второ от Изборния кодекс сигнала за нарушениена чл.183,ал. 2 /изречение първо/.

Решението подлежи на оспорване в тридневен срок от обявяването му пред ЦИК по реда на чл. 88 от ИК.

Поради изчерпване на дневния ред заседанието бе закрито.

**КАПКА КАЦАРОВА**

*Зам. председател на Общинска избирателна комисия Костенец*

**РАДКА КАЙТАЗОВА**

*Секретар на Общинска избирателна комисия Костенец*